Lige nu er Den Europæiske Centralbank fanget mellem at bekæmpe inflationen og at afværge endnu en sydeuropæisk gældskrise.

De seneste måneder har været plaget af historisk høje priser, men det vil Den Europæiske Centralbank (ECB) torsdag forsøge at dæmme op for. Det sker, når den ifølge forventningen vil hæve renterne med 0,25 procentpoint. Herefter vil den danske nationalbank, hvis alt går som det plejer, også hæve renterne i Danmark. Når renten hæves, bliver det dyrere at låne penge, hvilket vil lægge en dæmper på de stigende priser. Sidste gang ECB hævede sine renter, var i kølvandet på finanskrisen i 2011. Hvis det sker igen torsdag, vil det være endnu et skridt væk fra af den anormale tilstand, hvor danskerne har måttet betale for at have mange penge stående i banken. Kan føre til prisfald på boligmarkedet Et rentehop vil også få andre konsekvenser for rigtig mange danskere, siger Henrik Ørholst, der er erhvervskommentator på TV 2. Onsdag kom nyheden om , at forbrugertilliden er den laveste, der nogensinde er målt. Kommer en rentestigning oven i hatten vil det medføre et øget udbud på boligmarkedet og dermed et prisfald på ejerboliger, siger Henrik Ørholst. Nationalbankens rentesats siden 1992 Negative renter blev introduceret af Nationalbanken i sommeren 2012 For danskere med meget korte lån vil rentehoppet betyde, at deres lån vil blive dyrere. Har man et fastforrentet 30-års lån, vil den højere rente dog ikke betyde det store – medmindre man ønsker at sælge sin bolig i den nærmeste fremtid. For erhvervslivet bliver det dyrere at drive virksomheder, der er afhængige af at skaffe finansiering. Det kan være virksomheder, der handler med fast ejendom eller har store maskiner. Virksomheder i eksempelvis softwarebranchen vil typisk ikke mærke lige så meget til, at prisen på penge bliver forhøjet.